text: मल्लिका ने साल 2002 में आई तुषार कपूर व करीना कपूर अभिनीत फ़िल्म जीना सिर्फ़ मेरे लिये से फ़िल्म अभिनय की शुरुआत करी। फ़िल्म में उन्होंने सीमा नाम की एक लड़की का रोल किया था, जो तुषार की दोस्त थी। इस फ़िल्म में उन्हें कुछ सीन्स और एक गाने में नज़र आना था। मगर एडिट टेबल पर मल्लिका का गाना फ़िल्म से कट गया और उनका एक्टिंग करियर एक बुरे नोट पर शुरू हुआ। जीना सिर्फ़ मेरे लिये में मल्लिका को रीमा लांबा के नाम से क्रेडिट दिया गया था।